**הזמנה להאזנה**

**תעתוע**

סינגל חדש לזיו רובינשטיין !

מילים ולחן: זיו רובינשטיין

<https://patiphon.co.il/music/lvp1655IBP>

<https://youtu.be/5NQtalfsAVQ>

זיו רובינשטיין משחרר סינגל ראשון מתוך אלבום הסולו הרביעי שלו.

בתקופת הקורונה הסתגר זיו באולפן עם מיטב הנגנים: מאיה בלזיצמן (צ'לו), עידו זלזניק (קלידים), מתן אפרת (תופים), אייל הלר (גיטרות) ואלדד סומנר (באס). כדי ליצור עשרה שירים אישיים ואינטימיים.

השיר **׳תעתוע׳** מלווה בקליפ אשר צולם כולו יום לאחר פטירתו של דני קרוון. הקליפ מצולם ברחבת הבימה בתל אביב ומציג את יצירתו של קרוון בקומפוזיציות מרהיבות.

זיו, כתב והלחין את הלהיט ״ואני שר״ שחורך את הפלייליסטים בביצוע המחודש של שלומי שבת והג׳יפסי קינגס והשיר שהוציא לאחרונה "זמן בראשית" הפך להיות סמל ההפגנות בבלפור.

כמו כן שיתף פעולה עם חתן פרס ישראל למוזיקה, נחום היימן, אשר אלבומו האחרון היה מלווה בטקסטים מתוך ספר השירה הראשון של זיו ״שירה, אהובתי״.

רובינשטיין, משורר, מלחין ומפיק, אחראי, בין היתר, על להיטים רבים לאורך השנים ועבד עם ארקדי דוכין, שלומי שבת, אריק סיני, דוד דאור, חמי רודנר, דפנה ארמוני, וכתב והלחין לעוד רבים וטובים. הקים ביחד עם ראובן חיון את להקת "התינוקות". בין שלל הלהיטים שכתב והלחין: שיר השנה 2010 "ואני שר" של שלומי שבת. רובינשטיין מסיים בימים אלו את הקלטת אלבומו הרביעי.

"אי אפשר להישאר אדיש לכישרון שיש לרובינשטיין. גם ככותב וכמלחין (בלהיטים לשלומי שבת, ל-The Voice, בשירים חדשים לנחום היימן ועוד), גם כמפיק מוזיקלי (בעבודה עם ארקדי דוכין על אלבום הילדים "החברים של ארקשה"), וגם כזמר וכפרפורמר."   
**עמוס אורן**

**עת כניסתו לעשור השישי של חייו, מגיש זיו יצירה בוגרת, מלאה בחשבונות נפש ובעיקר כנה.**

תעתוע- זיו רובינשטיין -

מילים לחן ושירה: **זיו** **רובינשטיין** | הפקה מוסיקלית: **מאיה בלזיצמן, עידו זלזניק, אייל הלר, אלדר סומנר ומתן אפרת |** צ'לו: **מאיה בלזיצמן** | קלידים: **עידו זלזניק** | גיטרות: **אייל הלר** |  
סקסופון: **מרק רוזן** | תופים: **מתן אפרת** | באס: **אלדד סומנר** | טכנאי הקלטה: **עומר זוסמן**   
**הוקלט באולפני פלוטו** | מיקס ומאסטרינג: **עמית עמרמי, אולפני PAPA**

קליפ : צילום ועריכה: **אבי ברק**

האזנה ערבה

-------------------------------------------------------------------------------------

ברקת סוסיה שהינו, 052-6616360 - קרנית בסון, יחסי ציבור, 052-4299441